ddrg/super_eurlex huggingface dataset:
98/712/EY: Komission päätös, tehty 26 päivänä marraskuuta 1998, luettelon laatimisesta vuodeksi 1998 kokonaispituudeltaan kahdeksan metriä ylittävistä aluksista, joilla on lupa kalastaa kielikampelaa tietyillä yhteisön vyöhykkeillä kokonaispituudeltaan yhdeksän metriä ylittävien puomitroolien avulla annetun asetuksen (EY) N:o 44/98 liitteessä esitettävien tiettyjen tietojen muuttamisesta (tiedoksiannettu numerolla K(1998) 3617)



Virallinen lehti nro L 337 , 12/12/1998 s. 0061 - 0063



KOMISSION PÄÄTÖS, tehty 26 päivänä marraskuuta 1998, luettelon laatimisesta vuodeksi 1998 kokonaispituudeltaan kahdeksan metriä ylittävistä aluksista, joilla on lupa kalastaa kielikampelaa tietyillä yhteisön vyöhykkeillä kokonaispituudeltaan yhdeksän metriä ylittävien puomitroolien avulla annetun asetuksen (EY) N:o 44/98 liitteessä esitettävien tiettyjen tietojen muuttamisesta (tiedoksiannettu numerolla K(1998) 3617) (98/712/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä kalavarojen teknisistä säilyttämistoimenpiteistä 29 päivänä huhtikuuta 1997 annetun neuvoston asetuksen (EY) N:o 894/97 (1), ottaa huomioon yksityiskohtaisista säännöistä luettelon laatimiseksi kokonaispituudeltaan kahdeksan metriä ylittävistä aluksista, joilla on lupa kalastaa kielikampelaa tietyillä yhteisön vyöhykkeillä kokonaispituudeltaan yhdeksän metriä ylittävien puomitroolien avulla 10 päivänä joulukuuta 1990 annetun komission asetuksen (ETY) N:o 3554/90 (2), sellaisena kuin se on muutettuna asetuksella (EY) N:o 3407/93 (3), ja erityisesti sen 2 artiklan, sekä katsoo, että komission asetuksessa (EY) N:o 44/98 (4) laaditaan vuodeksi 1998 luettelo kokonaispituudeltaan kahdeksan metriä ylittävistä aluksista, joilla on lupa kalastaa kielikampelaa tietyillä yhteisön alueilla puomitrooleilla, joiden kokonaispituus ylittää asetuksen (ETY) N:o 894/97 10 artiklan 3 kohdan c alakohdassa säädetyn yhdeksän metrin enimmäispituuden, ja kyseisten jäsenvaltioiden viranomaiset ovat pyytäneet mainitussa luettelossa esitettävien tietojen muuttamista; näissä hakemuksissa on kaikki asetuksen (ETY) N:o 3554/90 2 artiklan mukaiset tiedot, joilla hakemuksen tekeminen voidaan perustella; näitä tietoja arvioitaessa todettiin, että ne ovat edellä mainitun säännöksen mukaiset ja että näin ollen on syytä muuttaa kyseisessä luettelossa esitettävät tiedot, ON TEHNYT TÄMÄN PÄÄTÖKSEN: 1 artikla Muutetaan asetuksen (EY) N:o 44/98 liitteen luettelossa esitettävät tiedot tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä marraskuuta 1998. Komission puolesta Emma BONINO Komission jäsen (1) EYVL L 132, 23.5.1997, s. 1 (2) EYVL L 346, 11.12.1990, s. 11 (3) EYVL L 310, 14.12.1993, s. 19 (4) EYVL L 5, 9.1.1998, s. 24 ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA >TAULUKON PAIKKA> >TAULUKON PAIKKA>
98/705/Euratom: Komission päätös, tehty 26 päivänä kesäkuuta 1998, kansainvälisen lämpöydinkoereaktorin (ITER) teknisestä suunnittelutoiminnasta (EDA) tehdyn Euroopan atomienergiayhteisön, Japanin hallituksen, Venäjän federaation hallituksen sekä Amerikan yhdysvaltain hallituksen välisen yhteistyösopimuksen jatkamisesta yhteisön puolesta (tiedoksiannettu numerolla K(1998) 1381)



Virallinen lehti nro L 335 , 10/12/1998 s. 0066 - 0066



KOMISSION PÄÄTÖS, tehty 26 päivänä kesäkuuta 1998, kansainvälisen lämpöydinkoereaktorin (ITER) teknisestä suunnittelutoiminnasta (EDA) tehdyn Euroopan atomienergiayhteisön, Japanin hallituksen, Venäjän federaation hallituksen sekä Amerikan yhdysvaltain hallituksen välisen yhteistyösopimuksen jatkamisesta yhteisön puolesta (tiedoksiannettu numerolla K(1998) 1381) (98/705/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, sekä katsoo, että 22 päivänä kesäkuuta 1998 annetussa neuvoston päätöksessä (1) hyväksyttiin Euroopan atomienergiayhteisön, Japanin hallituksen, Venäjän federaation hallituksen ja Amerikan yhdysvaltain hallituksen välillä tehdyn kansainvälisen lämpöydinkoereaktorin (ITER) teknistä suunnittelutoimintaa (EDA) koskevan yhteistyösopimuksen jatkaminen, ON PÄÄTTÄNYT SEURAAVAA: 1 artikla Jatketaan yhteisön puolesta Euroopan atomienergiayhteisön, Japanin hallituksen, Venäjän federaation hallituksen ja Amerikan yhdysvaltain hallituksen välillä tehtyä kansainvälisen lämpöydinkoereaktorin (ITER) teknistä suunnittelutoimintaa (EDA) koskevaa yhteistyösopimusta. ITER-EDA-sopimuksen voimassaoloa jatkavan sopimusmuutoksen teksti ja ITER-EDA-sopimuksen jatkamista koskeva yhteisymmärryspöytäkirja ovat tämän päätöksen liitteinä (2). 2 artikla Valtuutetaan tieteestä, tutkimuksesta ja kehityksestä vastaava komission jäsen tai hänen valtuutettu edustajansa allekirjoittamaan ITER-EDA-sopimuksen jatkamista koskeva sopimusmuutos Euroopan atomienergiayhteisön puolesta. Tehty Brysselissä 26 päivänä kesäkuuta 1998. Komission puolesta Édith CRESSON Komission jäsen (1) Ks. tämän virallisen lehden sivu 61 (2) Ks. tämän virallisen lehden sivu 62
98/709/EY, EHTY, Euratom: Neuvoston päätös, tehty 7 päivänä joulukuuta 1998, neuvoston työjärjestyksen muuttamisesta



Virallinen lehti nro L 337 , 12/12/1998 s. 0040 - 0041



NEUVOSTON PÄÄTÖS, tehty 7 päivänä joulukuuta 1998, neuvoston työjärjestyksen muuttamisesta (98/709/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 151 artiklan 3 kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 30 artiklan 3 kohdan, ottaa huomioon Euroopan atomienergiayhteisön perustamissopimuksen ja erityisesti sen 121 artiklan 3 kohdan, sekä katsoo, että on välttämätöntä muuttaa neuvoston työjärjestystä (1), Euroopan keskuspankilla on Euroopan yhteisön perustamissopimuksessa määrätyin ehdoin aloiteoikeus yhteisön päätöksentekomenettelyssä, neuvosto vahvistaa järjestyksen, jonka mukaan jäsenvaltiot huolehtivat neuvoston puheenjohtajan tehtävästä, ja olisi säädettävä yksinkertaistetusta kirjallisesta menettelystä, jonka avulla neuvosto kuulee muita toimielimiä ja elimiä, ON PÄÄTTÄNYT SEURAAVAA: 1 artikla Muutetaan neuvoston työjärjestystä seuraavasti: a) Korvataan 4 artiklan 2 kohta seuraavasti: "2. Komissio kutsutaan osallistumaan neuvoston istuntoihin. Sama koskee Euroopan keskuspankkia sen käyttäessä aloiteoikeuttaan. Neuvosto voi kuitenkin päättää käsitellä asioita ilman komission tai Euroopan keskuspankin läsnäoloa." b) Korvataan 7 artiklan 2 kohta seuraavasti: "2. Neuvoston jäsenet äänestävät Euroopan hiili- ja teräsyhteisön (EHTY) perustamissopimuksen 27 artiklan, Euroopan yhteisön perustamissopimuksen 146 artiklan ja Euroopan atomienergiayhteisön perustamissopimuksen 116 artiklan mukaisesti vahvistetussa järjestyksessä sen jäsenen ollessa ensimmäinen, joka tämän järjestyksen mukaan on puheenjohtajan tehtävää hoitavasta jäsenestä seuraava." c) Lisätään 8 artiklan 4 kohtaan alakohta seuraavasti: "Neuvosto voi puheenjohtajansa aloitteesta muiden toimielinten ja elinten kuulemisesta päättääkseen toimia yksinkertaistettua kirjallista menettelyä käyttäen myös kaikissa niissä tapauksissa, joissa yhteisön oikeus edellyttää kyseistä kuulemista. Tällöin kuulemispäätös katsotaan tehdyksi puheenjohtajan asian kiireellisyyden perusteella vahvistaman määräajan päätyttyä, jollei joku neuvoston jäsen esitä vastalausetta." 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 7 päivänä joulukuuta 1998. Neuvoston puolesta W. SCHÜSSEL Puheenjohtaja (1) Päätös 93/662/EY (EYVL L 304, 10.12.1993, s. 1), päätös sellaisena kuin se on muutettuna päätöksellä 95/24/EY, Euratom, EHTY (EYVL L 31, 10.2.1995, s. 14).
Neuvoston päätös, tehty 1 päivänä joulukuuta 1998, lääkärikoulutuksen neuvoa-antavan komitean varsinaisen jäsenen nimeämisestä



Virallinen lehti nro C 387 , 12/12/1998 s. 0001 - 0001



NEUVOSTON PÄÄTÖS, tehty 1 päivänä joulukuuta 1998, lääkärikoulutuksen neuvoa-antavan komitean varsinaisen jäsenen nimeämisestä (98/C 387/01) EUROOPAN UNIONIN NEUVOSTO, joka ottaa huomioon lääkärikoulutuksen neuvoa-antavan komitean perustamisesta 16 päivänä kesäkuuta 1975 tehdyn neuvoston päätöksen 75/364/ETY (1) ja erityisesti sen 3 ja 4 artiklan, ottaa huomioon vuoden 1994 liittymisasiakirjan ja erityisesti sen 165 artiklan 1 kohdan, sekä katsoo, että mainitun päätöksen 3 artiklan mukaisesti komiteassa on kolme asiantuntijaa kustakin jäsenvaltiosta ja jokaiselle asiantuntijalle on yksi varajäsen; päätöksen 4 artiklan mukaisesti asiantuntijoiden ja varajäsenten toimikausi on kolme vuotta, neuvosto on 29 päivänä kesäkuuta 1998 (2) tekemällään päätöksellä nimennyt tämän komitean varsinaiset jäsenet ja varajäsenet 29 päivästä kesäkuuta 1998 alkaneeksi ja 28 päivänä kesäkuuta 2001 päättyväksi toimikaudeksi, ja Luxemburgin hallitus on esittänyt ehdokkaan varsinaisen jäsenen nimeämistä varten, ON PÄÄTTÄNYT SEURAAVAA: Ainoa artikla Nimetään seuraava henkilö lääkärikoulutuksen neuvoa-antavan komitean jäseneksi 29 päivänä kesäkuuta 1998 alkavaksi ja 28 päivänä kesäkuuta 2001 päättyväksi toimikaudeksi. A. >TAULUKON PAIKKA> Tehty Brysselissä 1 päivänä joulukuuta 1998. Neuvoston puolesta R. EDLINGER Puheenjohtaja (1) EYVL L 167, 30.6.1975, s. 17. (2) EYVL C 222, 16.7.1998, s. 3.
98/708/EY: Neuvoston päätös, tehty 3 päivänä marraskuuta 1998, Euroopan yhteisön ja Chilen tasavallan sopimuksen tekemisestä huumeiden ja psykotrooppisten aineiden laittomassa valmistuksessa usein käytettävistä kemiallisista aineista ja niiden esiasteista



Virallinen lehti nro L 336 , 11/12/1998 s. 0046 - 0047



NEUVOSTON PÄÄTÖS, tehty 3 päivänä marraskuuta 1998, Euroopan yhteisön ja Chilen tasavallan sopimuksen tekemisestä huumeiden ja psykotrooppisten aineiden laittomassa valmistuksessa usein käytettävistä kemiallisista aineista ja niiden esiasteista (98/708/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa ja 228 artiklan 4 kohdan, ottaa huomioon komission ehdotuksen, sekä katsoo, että neuvosto antoi 25 päivänä syyskuuta 1995 komissiolle valtuudet neuvotella yhteisön puolesta huumeiden esiasteiden ja kemiallisten aineiden valvontaa koskevat sopimukset Amerikan maiden järjestön jäsenvaltioiden kanssa; tämän valtuutuksen perusteella komissio saattoi Chilen kanssa käydyt neuvottelut päätökseen 3 päivänä joulukuuta 1997, olisi hyväksyttävä Euroopan yhteisön ja Chilen tasavallan sopimus huumeiden ja psykotrooppisten aineiden laittomassa valmistuksessa usein käytettävistä kemiallisista aineista ja niiden esiasteista, ja neuvoston olisi annettava komissiolle valtuudet hyväksyä yhteisön puolesta neuvoston nimeämän erityiskomitean kuulemisen jälkeen muutokset, kun sopimuksessa määrätään, että yhteisen seurantaryhmän on ne tehtävä; valtuudet on rajattava koskemaan sopimusten liitteiden muuttamista vain silloin, kun muutos koskee esiasteita ja kemiallisia aineita koskevan yhteisön lainsäädännön soveltamisalaan jo kuuluvia aineita, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Chilen tasavallan sopimus huumeiden ja psykotrooppisten aineiden laittomassa valmistuksessa usein käytettävistä kemiallisista aineista ja niiden esiasteista. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa sopimus. 3 artikla Neuvoston puheenjohtaja vaihtaa sopimuksen (1) 12 artiklassa määrätyt asiakirjat yhteisön puolesta. 4 artikla 1. Komissio, jota jäsenvaltioiden edustajat avustavat, edustaa yhteisöä sopimuksen 9 artiklassa tarkoitetussa yhteisessä seurantaryhmässä. 2. Komissiolla on valtuudet hyväksyä sopimuksen liitteiden muutokset, jotka yhteinen seurantaryhmä tekee sopimuksen 10 artiklassa määrättyä menettelyä noudattaen. Tässä tehtävässä komissiota avustaa neuvoston nimeämä erityiskomitea, jonka tehtävänä on vahvistaa yhteinen kanta. 3. Tämän artiklan 2 kohdassa tarkoitettu valtuutus koskee ainoastaan aineita, jotka jo kuuluvat esiasteita ja kemiallisia aineita koskevan yhteisön lainsäädännön soveltamisalaan. 5 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 3 päivänä marraskuuta 1998. Neuvoston puolesta B. PRAMMER Puheenjohtaja (1) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
98/686/EY: Neuvoston päätös, tehty 23 päivänä maaliskuuta 1998, vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen rikkipäästöjen edelleen vähentämistä koskevan pöytäkirjan tekemisestä Euroopan yhteisön puolesta



Virallinen lehti nro L 326 , 03/12/1998 s. 0034 - 0034



NEUVOSTON PÄÄTÖS, tehty 23 päivänä maaliskuuta 1998, vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen rikkipäästöjen edelleen vähentämistä koskevan pöytäkirjan tekemisestä Euroopan yhteisön puolesta (98/686/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että yhteisö allekirjoitti 14 päivänä kesäkuuta 1994 vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen pöytäkirjan rikkipäästöjen edelleen vähentämisestä, jäljempänä "pöytäkirjan", pöytäkirjan tarkoituksena on asettaa rikkipäästöjen ylärajat kaikille yleissopimuksen osapuolille, pöytäkirjassa tarkoitetut toimenpiteet auttavat osaltaan yhteisön ympäristöpolitiikan tavoitteiden saavuttamisessa, yhteisö ja jäsenvaltiot tekevät oman toimivaltansa puitteissa yhteistyötä kolmansien maiden ja toimivaltaisten kansainvälisten järjestöjen kanssa, ja sen vuoksi yhteisön olisi hyväksyttävä pöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen pöytäkirja rikkipäästöjen edelleen vähentämisestä. Pöytäkirja on tämän päätöksen liitteenä. Tämän päätöksen kanssa talletetaan seuraava julistus: "Euroopan yhteisö toteaa, että Euroopan yhteisöä koskeva päästöjen yläraja ja painotettu keskimääräinen prosentti eivät saisi ylittää pöytäkirjan ratifioineiden Euroopan unionin jäsenvaltioiden velvoitteiden kokonaismäärää, ja korostaa samalla, että kaikkien yhteisön jäsenvaltioiden on vähennettävä SO2-päästöjään pöytäkirjan liitteessä II vahvistettujen päästöylärajojen mukaisesti ja asiaa koskevaa yhteisön lainsäädäntöä noudattaen." 2 artikla Neuvoston puheenjohtaja valtuutetaan nimeämään henkilö, jolla on oikeus tallettaa hyväksymisasiakirjat ja 1 artiklassa tarkoitettu julistus Yhdistyneiden Kansakuntien pääsihteerin huostaan pöytäkirjan 14 artiklan mukaisesti. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 23 päivänä maaliskuuta 1998. Neuvoston puolesta M. MEACHER Puheenjohtaja (1) EYVL C 190, 21.6.1997, s. 13. (2) EYVL C 14, 19.1.1998.
98/698/EY: Komission päätös, tehty 25 päivänä marraskuuta 1998, vihannesten lisäysaineistoa koskevien yhteisön kokeiden ja määritysten toteuttamisesta neuvoston direktiivin 92/33/ETY 20 artiklan 2 kohdan mukaisesti (tiedoksiannettu numerolla K(1998) 3636)



Virallinen lehti nro L 332 , 08/12/1998 s. 0020 - 0020



KOMISSION PÄÄTÖS, tehty 25 päivänä marraskuuta 1998, vihannesten lisäysaineistoa koskevien yhteisön kokeiden ja määritysten toteuttamisesta neuvoston direktiivin 92/33/ETY 20 artiklan 2 kohdan mukaisesti (tiedoksiannettu numerolla K(1998) 3636) (98/698/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vihannesten lisäys- ja taimiaineiston, lukuun ottamatta siemeniä, pitämisestä kaupan 28 päivänä huhtikuuta 1992 annetun neuvoston direktiivin 92/33/ETY (1), jonka voimassaoloa on viimeksi jatkettu komission päätöksellä 97/109/EY (2), ja erityisesti sen 20 artiklan 2 kohdan, sekä katsoo, että direktiivin mukaisesti jäsenvaltioissa tutkitaan näytteitä kokeilla tai tarvittaessa määrityksillä, joiden avulla pyritään varmistumaan siitä, että direktiivissä mainittujen vihannesten taimi- ja lisäysaineistot täyttävät siinä esitetyt määräykset ja edellytykset, tässä tarkoituksessa on etenkin direktiivin täytäntöönpanon alkuvaiheessa tärkeää varmistaa, että ainakin joidenkin tiettyjen kasvilajien yhteydessä otetaan soveltuvalla tavalla kattavasti edustavat näytteet yhteisön alueella tuotetuista ja kaupan pidettävistä eri alkuperää olevista lisäysaineistoista, tämän vuoksi on aiheellista suorittaa vuosina 1998 ja 1999 Allium sativum -lajin lisäysaineistoa koskevat yhteisön vertailevat kokeet ja määritykset, tarpeellisten johtopäätösten tekemiseksi edellytetään yhteisön vertailevien kokeiden ja määritysten suorittamista kaikissa jäsenvaltioissa, joiden alueella säännönmukaisesti lisätään tai pidetään kaupan Allium sativum -lajin lisäysaineistoja, yhteisön vertailevien kokeiden ja määritysten avulla pyritään ensi sijassa yhdenmukaistamaan kyseisen lajin lisäysaineistojen tarkastuksessa käytettävät tekniset menetelmät, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Vuosina 1998 ja 1999 tehdään Allium sativum -lajin lisäysaineistoja koskevat yhteisön vertailevat kokeet ja määritykset. 2. Näytteet otetaan virallisesti. 3. Kaikkien sellaisten jäsenvaltioiden, joiden alueella säännönmukaisesti lisätään tai pidetään kaupan Allium sativum -lajin lisäysaineistoja, on osallistuttava yhteisön vertaileviin kokeisiin ja määrityksiin. 2 artikla Yhteisön vertailevien kokeiden ja määritysten täytäntöönpanossa ja tulosten arvioinnissa sovellettavista yksityiskohtaisista säännöistä päättää maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä marraskuuta 1998. Komission puolesta Franz FISCHLER Komission jäsen (1) EYVL L 157, 10.6.1992, s. 1 (2) EYVL L 39, 8.2.1997, s. 21
98/674/EY: Komission päätös, tehty 13 päivänä marraskuuta 1998, yhteisön täydentävästä taloudellisesta tuesta klassisen sikaruton hävittämiseksi Belgiasta (tiedoksiannettu numerolla K(1998) 3458) (Ainoastaan ranskan- ja hollanninkieliset tekstit ovat todistusvoimaiset)



Virallinen lehti nro L 317 , 26/11/1998 s. 0041 - 0041



KOMISSION PÄÄTÖS, tehty 13 päivänä marraskuuta 1998, yhteisön täydentävästä taloudellisesta tuesta klassisen sikaruton hävittämiseksi Belgiasta (tiedoksiannettu numerolla K(1998) 3458) (Ainoastaan ranskan- ja hollanninkieliset tekstit ovat todistusvoimaiset) (98/674/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 3 artiklan 3 kohdan, sekä katsoo, että klassisen sikaruton tautipesäkkeitä on esiintynyt Belgiassa vuonna 1997; tämän taudin esiintyminen aiheuttaa vakavan vaaran yhteisön sikakarjalle; edistääkseen taudin mahdollisimman nopeaa hävittämistä yhteisö voi osallistua menetyksistä jäsenvaltiolle aiheutuvien menojen rahoitukseen, komissio on tehnyt päätöksen 98/61/EY (3) yhteisön taloudellisesta tuesta klassisen sikaruton hävittämiseksi Belgiasta; kyseisen päätöksen mukaan ensimmäinen erä on mahdollista maksaa 2 miljoonan ecun suuruisena ennakkona, Belgia esitti 3 päivänä kesäkuuta 1998 korvauspyynnön kaikista sen alueella vuonna 1997 aiheutuneista menoista; kaikkia tukikelpoisia menoja ei voida kattaa tämän varainhoitovuoden käytettävissä olevista määrärahoista, ja tässä vaiheessa voidaan myöntää ainoastaan yksi 0,5 miljoonan ecun suuruinen erä, lisäeriä voidaan myöntää myöhemmin sen jälkeen, kun komissio on tarkistanut korvaushakemuksessa ilmoitetut tiedot, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Belgia voi saada 0,5 miljoonan ecun suuruisen erän yhteisön täydentävänä taloudellisena tukena vuoden 1997 aikana ilmenneiden klassisen sikaruton tautipesäkkeiden torjuntatoimenpiteistä aiheutuneisiin tukikelpoisiin menoihin. 2 artikla Edellä 1 artiklassa tarkoitettu erä maksetaan Belgialle heti tämän päätöksen tekemisen jälkeen. 3 artikla 1. Komissio voi yhteistyössä toimivaltaisten kansallisten viranomaisten kanssa tehdä paikalla tarkastuksia yhteisön taloudellista tukea saavien toimenpiteiden soveltamisen ja aiheutuneiden menojen varmistamiseksi. Komissio ilmoittaa tarkastusten tuloksista jäsenvaltioille. 2. Yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4) 8 ja 9 artiklaa sovelletaan soveltuvin osin. 4 artikla Tämä päätös on osoitettu Belgian kuningaskunnalle. Tehty Brysselissä 13 päivänä marraskuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 (3) EYVL L 16, 21.1.1998, s. 39 (4) EYVL L 94, 28.4.1970, s. 13
98/669/EY: Neuvoston päätös, tehty 29 päivänä kesäkuuta 1998, sopimuksen tekemisestä kirjeenvaihtona Euroopan yhteisön ja Vietnamin sosialistisen tasavallan välisen tekstiili- ja vaatetustuotteiden kauppaa koskevan sopimuksen muuttamisesta ja voimassaolon jatkamisesta



Virallinen lehti nro L 319 , 27/11/1998 s. 0001 - 0070



NEUVOSTON PÄÄTÖS, tehty 29 päivänä kesäkuuta 1998, sopimuksen tekemisestä kirjeenvaihtona Euroopan yhteisön ja Vietnamin sosialistisen tasavallan välisen tekstiili- ja vaatetustuotteiden kauppaa koskevan sopimuksen muuttamisesta ja voimassaolon jatkamisesta (98/669/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta kirjeenvaihtona tehtävän sopimuksen voimassa olevan Euroopan yhteisön ja Vietnamin sosialistisen tasavallan välisen tekstiili- ja vaatetustuotteiden kauppaa koskevan sopimuksen (1) muuttamisesta ja voimassaolon jatkamisesta, Neuvoston päätöksen 98/136/EY (2) mukaisesti kyseistä sopimusta on sovellettu väliaikaisesti 1 päivästä tammikuuta 1998 kunnes sen tekemiseksi tarvittavat menettelyt on saatettu päätökseen, ja tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta kirjeenvaihtona tehtävä sopimus voimassa olevan Euroopan yhteisön ja Vietnamin sosialistisen tasavallan välisen tekstiili- ja vaatetustuotteiden kauppaa koskevan sopimuksen muuttamisesta ja voimassaolon jatkamisesta. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimittää henkilöt, joilla on valtuudet allekirjoittaa sopimus yhteisöä sitovasti. 3 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja (1) Neuvoston päätös 96/477/EY (EYVL L 199, 8.8.1996, s. 1). (2) EYVL L 41, 13.2.1998, s. 12.